b"\n_START_ARTICLE_\nShokat Ali\n_START_SECTION_\nKariera\n_START_PARAGRAPH_\nAli je Angle\xc5\xbe, vendar zastopa Pakistan na mednarodnih tekmovanjih.  Ali je postal profesionalec leta 1991, njegov najbolj\xc5\xa1i dose\xc5\xbeek na jakostnih turnirjih pa je pri\xc5\xa1el deset let kasneje, ko je na turnirju Thailand Masters leta 2001 dosegel \xc4\x8detrtfinale, in v drugem krogu celo izlo\xc4\x8dil Ronnieja O'Sullivana. _NEWLINE_Prvi\xc4\x8d je sicer nase navlekel pozornost, ko je leta 1998 na turnirju Grand Prix porazil Jimmyja Whita in se prebil v osmino finala.  Dvig forme in solidne rezultate je kazal tudi leta 1999. _NEWLINE_Ali je v karieri osvojil 240.000 $ nagrad, njegov najvi\xc5\xa1ji niz zna\xc5\xa1a 139 to\xc4\x8dk. Leta 1998 je postal prvi \xc4\x8dlovek, ki je osvojil zlato kolajno v biljardu na katerem od svetovnih tekmovanj - Azijskih igrah. _NEWLINE_Leta 2005 so iz njegovega avtomobila ukradli palico.  Njegovi rezultati so se slab\xc5\xa1ali, saj ni uspel najti palice, s katero bi kolikor toliko uspe\xc5\xa1no nadomestil staro. Leta 2007 je izpadel iz svetovne karavane, a nato leta 2008 nakazal vrnitev, ko je osvojil enega od turnirjev serije Pontin's International Open Series (PIOS). _NEWLINE_Ali je ob prijatelju in soigralcu Stuartu Pettmanu solastnik snooker kluba v Prestonu."